Satellite

«Satellite» (norsk oversettelse: satellitt) er en tysk popsang som vant Eurovision Song Contest 2010 for Tyskland. Sangen fremføres av Lena Meyer-Landrut og er komponert av Julie Frost og John Gordon. Frost har også skrevet den engelske teksten. Låten ble valgt av tyske tv-seere under den tyske finalen Unser Star für Oslo 12. mars 2010, og den ble tilgjengelig for digital nedlastning dagen etter. «Satellite» debuterte på den tyske singellisten som nummer én og solgte til dobbelt platina.Bundesverband Musikindustrie. «Satellite» ble etterfulgt som Tysklands bidrag i 2011 av Lena med «Taken by a Stranger».

Unser Star für Oslo 
Den tyske konkurransen ble laget som et samarbeid mellom det offentlige tv-selskapet ARD og det private selskapet ProSieben, med komiker og musikkprodusent Stefan Raab som prosjektleder. Finalen var lagt opp som et Idol-aktig talentshow, kalt Unser Star für Oslo (vår stjerne for Oslo). Rundt  personer møtte opp til prøvesyngingen, og blant dem var Lena Meyer-Landrut. Hun avanserte raskt i konkurransen og ble straks den store favoritten foran finalen 12. mars.
miniatyr|Lena Meyer-Landrut under prøvene til Eurovision Song Contest i 2010.
I finalen sto Meyer-Landrut og Jennifer Braun igjen i konkurransen. De to finalistene fremførte hver tre sanger som var spesialskrevet for konkurransen: «Bee», «Satellite» og «Love Me». Gjennom sms-avstemningen ble Lena Meyer-Landrut kåret til vinner, mens vinnersangen ble «Satellite», skrevet av amerikaneren Julie Frost og dansken John Gordon. Musikkvideoen for «Satellite» ble laget i løpet av natten etter finalen og ble første gang vist i Tyskland fire dager senere.

 Eurovision Song Contest 
Som et av «de fire store landene» i Eurovision Song Contest var Tyskland direktekvalifisert til finalen i Eurovision Song Contest 2010 lørdag 29. mai. Flere uker før konkurransen ble Meyer-Landrut trukket frem som en favoritt sammen med Aserbajdsjan. Google beregnet også at Tyskland ville vinne, basert på popularitet i søk blant de deltakende landene. Aftenposten trakk også frem at hun fikk mest presseoppmerksomhet av alle deltakerne i konkurransen. Dette skyldtes nok like mye Lena Meyer-Landruts avslappede holdning til pressen, en holdning som har blitt omtalt som «kjapp i replikken», «reservert» og «arrogant».

Under finalen i Telenor Arena var Tyskland det 22. landet ut på scenen av 25 deltakere. I en enkel, sort kjole fremførte Meyer-Landrut sangen med fire støttevokalister og uten særlig koreografi – stikk i strid med Eurovision-tradisjonen.

I avstemningen forsvarte hun favorittstempelet, og Tyskland vant med 246 poeng. «Satellite» fikk 12 poeng fra blant andre Finland, Danmark, Norge, Sverige, Slovakia, Sveits og Spania. Dette var Tysklands første seier siden 1982, og den første seieren som et forent land.

Meyer-Landruts seier fikk mye oppmerksomhet i Tyskland, og finalen ble sett av 14,69 millioner seere på tysk fjernsyn – en markedsandel på 49,1. Dagen etter finalen landet Meyer-Landrut i Hannover, og hun ble møtt av over  mennesker på flyplassen.

Halssmykket hun var ikledd, var et symbol fra Taizéfellesskapet.

 Salgssuksess 
Dagen etter seieren i tyske Unser Star für Oslo satte hun listerekord i Tyskland, da alle tre finalebidragene hennes debuterte på topp fem på den tyske singellisten. Både «Satellite» og hennes første album, My Cassette Player, debuterte på nummer én på den tyske singel- og albumlisten. «Satellite» har blitt sertifisert med dobbelt platina, og albumet har blitt sertifisert med fem ganger gull etter å ha solgt over  eksemplarer. Vinnersangen ble liggende på topp i fem uker, og den gikk også inn på hitlistene i Østerrike og Sveits.

Etter seieren i Eurovision Song Contest 2010 gikk den også rett inn på førsteplass på norske VG-lista. Utenom de norske vinnerbidragene «Fairytale» (2009) og «La det swinge» (1985) var dette første gang på 28 år at en Eurovision-vinner toppet VG-lista. Forrige gang var også en tysk vinnersang: «Ein bißchen Frieden» fra 1982. «Satellite» gikk også til topps på singellistene i Sverige, Danmark, Sveits og Finland.

 Listeplasseringer 
Listeplasseringer
Liste (2010)HøyesteplasseringUkerpå listenDebutdato Australia (ARIA Charts)37113. juni 2010 Belgia, Flandern (Ultratop)4125. juni 2010 Belgia, Vallonia (Ultratop)655. juni 2010 Danmark (Tracklisten)1104. juni 2010 Europa (European Hot 100 Singles)1–2010 Finland (Suomen virallinen lista)17Uke 22 2010 Irland (Irish Singles Chart)253. juni 2010 Island (Tónlist)1–Uke 24 2010 Luxembourg (Billboard Digital Songs)1–29. mai 2010 Nederland (Single Top 100)595. juni 2010 Norge (VG-lista)113Uke 22 2010 Polen (Polsk radiospilling)5–2010 Slovakia (Rádio Top 100)630Uke 23 2010 Spania – (PROMUSICAE)23230. mai 2010 Storbritannia (UK Singles Chart)30312. juni 2010 Sveits (Schweizer Hitparade)12428. mars 2010 Sverige (Sverigetopplistan)11828. mai 2010 Tsjekkia (Rádio Top 100)2539Uke 19 2010 Tyskland (Offizielle Deutsche Charts)14126. mars 2010 Ungarn (Rádiós Top 40)     318Uke 22 2010 Østerrike (Ö3 Austria Top 40)22426. mars 2010

 Sertifiseringer 
 Land SertifiseringTyskland2 × PlatinaSverigeGullSveitsPlatina

Tekst
Teksten til «Satellite»:thumb|Lena Meyer-Landrut øver på Satellite under prøvene i forkant av Eurovision Song Contest 2010 på Fornebu, Norge
I went everywhere for you
I even did my hair for you
I bought new underwear, they’re blue
And I wore ‘em just the other day

Love, you know I’ll fight for you
I left on the porch light for you
Whether you are sweet or cruel
I’m gonna love you either way

Love, oh, love, I gotta tell you how I feel about you
‘Cause I, oh, I can’t go a minute without your love
Like a satellite, I’m in an orbit all the way around you
And I would fall out into the night
Can’t go a minute without your love

Love, I got it bad for you
I saved the best I have for you
You sometimes make me sad and blue
Wouldn’t have it any other way

Love, my aim is straight and true
Cupid’s arrow is just for you
I even painted my toe nails for you
I did it just the other day

Love, oh, love, I gotta tell you how I feel about you
‘Cause I, oh, I can’t go a minute without your love
Like a satellite I’m in an orbit all the way around you
And I would fall out into the night
Can’t go a minute without your love
Oh, love, I gotta tell you how I feel about you
‘Cause I, oh, I can’t go a minute without your love

Where you go, I'll follow
You set the pace, we’ll take it fast and slow
I’ll follow in your way,
You got me, you got me
A force more powerful than gravity
It’s physics, there’s no escape

Love, my aim is straight and true
Cupid’s arrow is just for you
I even painted my toe nails for you
I did it just the other day

Love, oh, love, I gotta tell you how I feel about you
‘Cause I, oh, I can’t go a minute without your love
Like a satellite I’m in orbit all the way around you
And I would fall out into the night
Can’t go a minute without your
Love, oh, love, I gotta tell you how I feel about you
‘Cause I, oh, I can’t go a minute without your love
Love, love, love, love, love

Referanser

 Eksterne lenker 
Satellite på YouTube 



Kategori:Sanger fra 2010
Kategori:Bidrag til Eurovision Song Contest 2010
Kategori:Tysklands bidrag til Eurovision Song Contest